গর্ভস্থ শিশুর জিন পাল্টে দেয়ার পক্ষে চীনা বিজ্ঞানীর সাফাই - প্রবাহ২৪.কম
, | Published: 10:33 PM, November 28, 2018
জমজ শিশুর জিন সম্পাদনা করার পক্ষে সাফাই গেয়েছেন চীনের বিজ্ঞানী অধ্যাপক হি জিয়ানকুই।
হংকং-এ অনুষ্ঠিত জিনোম সম্মেলনে তিনি বলেন, এ ধরণের কাজ করতে পেরে তিনি গর্বিত। তার দাবি, চিকিৎসা বিজ্ঞানে অনন্য নজির স্থাপন করেছেন তিনি। মানব শিশুকে মায়ের গর্ভে ভ্রুণাবস্থায় রেখেই জেনেটিকেলি কিছু পরিবর্তন এনেছেন অধ্যাপক হি।
তিনি দাবি করেছেন, সিসিআর-৫ নামে ক্ষতিকর একটি জিনকে তিনি জমজ দুই শিশু, লুলু ও নানা’র জিন থেকে সরিয়ে নিয়েছেন। এতে তারা এইচআইভি প্রতিরোধক ক্ষমতা নিয়ে জন্মাবে বলে দাবি করা হয়। তার এই কার্যক্রমকে অন্যায্য এবং বৈজ্ঞানিক অসদাচরণ বলেও ব্যাখ্যা করেছেন অন্যান্য বিজ্ঞানীরা। তাদের দাবি : জিন-সম্পাদনার কাজটি খুবই ঝুঁকিপূর্ণ এবং এটি এখনো পরীক্ষা-নিরীক্ষা পর্যায়ে রয়েছে।